《京中有怀何年兄》
明代·韩韬

偶闻伐木晚丁丁，海内逢人忆弟兄。万里乡书裁过雁，半生旅思倦行旌。

风尘荏苒同为客，世路崎岖独怆情。君向西江弟向越，月明何处望三城。

作者简介：韩韬，字仲六，号玉田。番禺人。韩上桂仲弟。明神宗万历三十四年（一六〇六）武举，未仕先卒。擅诗文，有《茹霞稿》。事见《韩节悯公遗稿》卷末附录。